Հարցին ի պատասխան, թե արդյոք ներկայիս նախարար Դավիթ Տոնոյանը, ով նախկինում փոխնախարարի պաշտոնն է զբաղեցրել, մտահոգվելու առիթ չի՞ ունենա, պետական վերահսկողության ծառայության պետը նշեց, որ նախարարի հետ որևէ խնդիր չունեն, և ընդհանրապես, այս փոփոխություններից հետո չեն առաջնորդվելու ընկեր-բարեկամ սկզբունքով: «Գիտեք ինչ, եթե այս փոփոխություններից հետո մենք պետք է նայենք՝ այս նախարարը մեր ընկերն է, այն նախարարը մեր բարեկամն է, այդ դեպքում ինչո՞ւ եղան այս փոփոխությունները: Եթե իմ հեղափոխական ընկերների, որոնց հետ լուրջ ճանապարհ եմ անցել, կառույցում կլինեն օրինախախտումներ, բնականաբար, իմ ընկերներն ավելի մեծ պատասխանատվություն կունենան, քան մյուսները»,-հավելեց Դավիթ Սանասարյանը: